ນະຄອນຫຼວງວຽງຈັນ
ສະຫາຍ ບຸນຍັງ ວໍລະຈິດ,
ເລຂາທິການໃຫຍ່ ຄະນະນບໍລິຫານງານສູນກາງພັກປະຊາຊົນປະຕິວັດລາວ
ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ
ເນື່ອງໃນໂອກາດ ວັນສ້າງຕັ້ງພັກປະຊາຊົນ ປະຕິວັດລາວ ຄົບຮອບ 62 ປີ, ຂ້າພະເຈົ້າ ຂໍສົ່ງຄວາມຊົມເຊີຍ ອັນອົບອຸ່ນ ມາຍັງສະຫາຍ ແລະ ໂດຍຜ່ານສະຫາຍໄປຍັງ ຄະນະບໍລິຫານງານສູນກາງພັກປະຊາຊົນ ປະຕິວັດລາວ ແລະ ສະມາຊິກພັກ ທຸກຖ້ວນໜ້າ.
ຕະຫຼອດໄຍລະ 62 ປີ ນັບແຕ່ການສ້າງຕັ້ງຂຶ້ນ, ພັກປະຊາຊົນ ປະຕິວັດລາວ ໄດ້ສ້າງຜົນສຳເລັດອັນໃຫຍ່ຫຼວງ ໃນການຈັດຕັ້ງນຳພາ ພາລະກິດປົກປັກຮັກສາລະບອບປະຊາທິປະໄຕປະຊາຊົນ ຕ້ານພວກຮຸກຮານຕ່າງດ້າວ ແລະ ພາລະກິດສ້າງສາປະເທດຊາດ ໃຫ້ມີຄວາມຈະເລີນວັດຖະນາຖາວອນ.
ສາຍພົວພັນ ລະຫວ່າງສອງພັກ ແລະ ປະຊາຊົນສອງຊາດ ພວກເຮົາແມ່ນການພົວພັນທີ່ເປັນມູນເຊື້ອ ທີ່ຢືນຢູ່ບົນຮາກຖານປະຫວັດສາດ ເຊິ່ງບັນດາອະດີດຜູ້ນຳໄດ້ປູກສ້າງ ແລະ ເພີ່ມພູນຄູນສ້າງມາ ແລະ ການພົວພັນຖານສະຫາຍອັນແທ້ຈິງ ແລະ ອັນໜັກແໜ້ນ.
ໃນໂອກາດນີ້, ຂ້າພະເຈົ້າ ຂໍສະແດງຄວາມເຊື້ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືອັນເປັນມູນເຊື້ອ ລະຫວ່າງ ສອງພັກ ແລະ ປະຊາຊົນສອງຊາດພວກເຮົາ ຈະສືບຕໍ່ໄດ້ຮັບການເສີມຂະຫຍາຍ ໃຫ້ແໜ້ນແຟ້ນກວ່າເກົ່າ. ຂໍອວຍພອນໄຊອັນປະເສີດມາຍັງສະຫາຍ ຈົ່ງມີສຸຂະພາບເຂັ້ມແຂງ ແລະ ພັກພວກສະຫາຍ ຈົ່ງປະສົບຜົນສຳເລັດອັນຍິ່ງໃຫຍ່ກວ່າເກົ່າ ໃນການຈັດຕັ້ງປະຕິບັດບັນດາມະຕິຂອງກອງປະຊຸມໃຫຍ່ ຄັ້ງທີ 10 ໃຫ້ໄດ້ສຳເລັດຜົນ.
ກິມ ເຈິງ ອູນ
ປະທານຂອງພັກແຮງງານເກົາຫຼີ
ປະທານຂອງຄະນະກຳມະທິການກິດຈະການແຫ່ງລັດ
ແຫ່ງ ສາທາລະນະລັດ ປະຊາຊົນ ປະຊາທິປະໄຕ ເກົາຫຼີ
ຜູ້ບັນຊາການສູງສຸດຂອງກອງທັບປະຊາຊົນເກົາຫຼີ
ວັນທີ 21 ມີນາ, ປີ ຈຸເຊ106 (2017)
ນະຄອນຫຼວງພຽງຢາງ